पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल के ऐशबाग थाना क्षेत्र स्थित पेट्रोल पंप से हुई सवा लाख रुपए की चोरी के मामले का पुलिस ने 6 घंटे में ही खुलासा कर दिया। थाना पुलिस ने मामले में दो आरोपियों को गिरफ्तार किया है। उनके पास से चोरी की गई रकम भी जब्त कर ली गई है। दरअसल, गुरुवार को बोगदा पुल स्थित राजा पेट्रोल पंप से अज्ञात बाइक सवारों ने चोरी की वारदात को अंजाम दिया था। आरोपी पंप पर बने केबिन के अंदर घुसकर लॉकर में रखे 1 लाख 20 हजार रुपए, एक बिल मशीन और एसबीआई बैंक की कार्ड मशीन चोरी कर ले गए थे। पेट्रोल पंप के मालिक आमिर खान ने चोरी की घटना का ऐशबाग थाने में केस दर्ज कराया। इसके बाद पुलिस ने धरपकड़ कर दो आरोपियों को गिरफ्तार किया है।
पुलिस ने रिपोर्ट दर्ज कर की कार्रवाई
चोरी की घटना को अंजाम देने वाले आरोपियों को पकड़ने के लिए निरीक्षक अजय कुमार नायर के नेतृत्व में एक टीम बनाई गई। टीम ने पेट्रोल पंप पहुंचकर वहां लगे सीसीटीवी कैमरों के वीडियो फुटेज देखे। फुटेज में शंका के आधार पर पेट्रोल पंप पर ड्यूटी करने वाले कर्मचारियों से पूछताछ की गई। कड़ी पूछताछ के बाद मो. समीम पिता मो. रफीक (32 ) ने अपना जुर्म कबूल किया। आरोपी समीम ने पुलिस को पूछताछ में बताया कि उसने अपने साथी मुस्ताक हसन के साथ प्लानिंग कर चोरी की घटना को अंजाम दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn